title: Vykonávacie nariadenie Rady (EÚ) č. 505/2011 z  23. mája 2011 , ktorým sa vykonáva nariadenie (ES) č. 765/2006 o reštriktívnych opatreniach proti prezidentovi Lukašenkovi a niektorým predstaviteľom Bieloruska

text:
               24.5.2011

               SK

               Úradný vestník Európskej únie

               L 136/48

         VYKONÁVACIE NARIADENIE RADY (EÚ) č. 505/2011
   z 23. mája 2011,
   ktorým sa vykonáva nariadenie (ES) č. 765/2006 o reštriktívnych opatreniach proti prezidentovi Lukašenkovi a niektorým predstaviteľom Bieloruska
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie (ES) č. 765/2006 z 18. mája 2006 o reštriktívnych opatreniach proti prezidentovi Lukašenkovi a niektorým predstaviteľom Bieloruska (1), a najmä na jeho článok 8a ods. 1,
   keďže:

               (1)

               Rada 18. mája 2006 prijala nariadenie (ES) č. 765/2006 o reštriktívnych opatreniach proti prezidentovi Lukašenkovi a niektorým predstaviteľom Bieloruska.

               (2)

               Vzhľadom na vážnosť situácie v Bielorusku a v súlade s vykonávacím rozhodnutím Rady 2011/301/SZBP z 23. mája 2011, ktorým sa vykonáva rozhodnutie 2010/639/SZBP o reštriktívnych opatreniach proti niektorým predstaviteľom Bieloruska (2), by sa do zoznamu osôb, na ktoré sa vzťahujú reštriktívne opatrenia, uvedeného v prílohe IA k nariadeniu (ES) č. 765/2006, mali zaradiť ďalšie osoby,

         PRIJALA TOTO NARIADENIE:
   Článok 1
   Osoby uvedené v prílohe k tomuto nariadeniu sa dopĺňajú do zoznamu uvedeného v prílohe IA k nariadeniu (ES) č. 765/2006.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. mája 2011

            Za Radu

            predsednička

         C. ASHTON

      (1)  Ú. v. EÚ L 134, 20.5.2006, s. 1.

      (2)  Pozri stranu 87 tohto úradného vestníka.

      PRÍLOHA

         OSOBY PODĽA ČLÁNKU 1

                  Priezvisko a meno
                  Prepis z bieloruštiny
                  Prepis z ruštiny

                  Priezvisko a meno (v bieloruštine)

                  Priezvisko a meno (v ruštine)

                  Miesto a dátum narodenia

                  Funkcia

                  1.

                  Šykarov, Uladzislav
                  Šikarov, Vladislav

                  Шыкароў Уладзiслаў

                  Шикаров Владислав

                  Sudca Železnodorožného obvodného súdu vo Vicebsku. Počas odvolacieho súdneho konania odsúdil niekoľkých demonštrantov aj napriek tomu, že súd prvého stupňa ich neuznal za vinných.

                  2.

                  Merkuľ, Natalja Viktarauna
                  Merkuľ, Natalja Viktorovna
                  (Merkul, Natalya Viktorovna)

                  Меркуль Наталля Вiктараўна

                  Меркуль Наталья Викторовна

                  Dátum narodenia:
                  13.11.1964

                  Riaditeľka strednej školy v Talkove v Puchovičiskom obvode. Dňa 27. januára 2011 zo zamestnania prepustila vysoko cenenú učiteľku na tejto strednej škole Natalju Iliničovú, a to pre jej politické názory a účasť na udalostiach, ktoré sa odohrali 19. decembra 2010.

                  3.

                  Akulič, Sviatlana Rascislavauvna
                  Okulič, Svetlana Rostislavovna

                  Акулiч Святлана Расцiславаўна

                  Окулич Светлана Ростиславовна

                  Dátum narodenia:
                  27. 8. 1948 alebo 1949

                  Sudkyňa na Puchovičiskom obvodnom súde. Nezákonne zamietla návrh Natalje Iliničovej týkajúci sa opätovného zaradenia do učiteľského zboru na strednej škole v Talkove.

                  4.

                  Pykina, Natalja
                  Pykina, Natalja
                  Pykina, Natalja

                  Пыкiна Наталля

                  Пыкина Наталья

                  Sudkyňa na Partizánskom obvodnom súde, ktorá sa zaoberala prípadom Lichovida. Aktivistu „Hnutia za slobodu“ Lichovida odsúdila na trest odňatia slobody na tri a pol roka v najprísnejšej nápravnovýchovnej skupine.

                  5.

                  Mazouka, Siarhej
                  Mazovka, Sergej
                  (Mazovko, Sergey)

                  Мазоўка Сяргей

                  Мазовка Сергей / Мазовко Сергей

                  Prokurátor v prípade Daškevič-Lobov. Aktivisti Mladého frontu Dmitri Daškevič a Eduard Lobov boli za „výtržníctvo“ odsúdení na trest odňatia slobody na niekoľko rokov. Skutočným dôvodom ich odsúdenia bolo, že sa obaja aktívne zúčastnili na volebnej kampani v decembri 2010, v rámci ktorej podporovali jedného z opozičných kandidátov.

                  6.

                  Aľaksandrau, Dmitryj Piatrovič
                  Alexandrov, Dmitrij Petrovič

                  Аляксандраў Дзмiтрый Пятровiч

                  Александров Дмитрий Петрович

                  Sudca na najvyššom hospodárskom súde. Potvrdil zákaz vysielania pre nezávislú stanicu „Autoradio“. Stanica „Autoradio“ sa zakázala preto, „že počas prezidentskej kampane v decembri 2010 vysielala výzvy na masové porušovanie verejného poriadku“. Stanica na základe platnej zmluvy vysielala volebný program jedného z opozičných kandidátov, pána Sannikova, ktorý povedal: „O budúcnosti sa nerozhodne v kuchyniach, ale na námestí!“

                  7.

                  Vakuľčyk, Valeryj
                  Vakuľčik, Valerij

                  Вакульчык Валерый

                  Вакульчик Валерий

                  Vedúci analytického strediska prezidentskej kancelárie zodpovedný za telekomunikáciu, ako aj monitorovanie, filtrovanie, odpočúvanie a kontrolovanie rôznych komunikačných kanálov, napríklad internetu, a zasahovanie do nich.

                  8.

                  Čatviartkova, Natalja
                  Četviertkova, Natalja
                  (Chetvertkova, Natalya)

                  Чатвярткова Наталля

                  Четверткова Наталья

                  Sudkyňa Partizanskeho obvodného súdu v Minsku. Viedla konanie voči bývalému prezidentskému kandidátovi Andrejovi Sannikovi a aktivistom občianskej spoločnosti Iľjovi Vasilevičovi, Fedorovi Mirzojanovi, Olegovi Hnedčikovi a Vladimirovi Jeriomenkovi. Spôsob, akým viedla konanie, je jednoznačným porušením trestného poriadku. Podporovala používanie dôkazov a svedectiev proti obvineným, ktoré s nimi nesúviseli.

                  9.

                  Bulaš, Ala
                  Bulaš, Alla

                  Булаш Ала

                  Булаш Алла

                  Sudkyňa Okťabrskeho (Kastričnitskeho) obvodného súdu v Minsku. Viedla konanie voči Pavlovi Vinogradovovi, Dmitrijovi Drozdovi, Alesovi Kirkevičovi, Andrejovi Protaseniovi, Vladimirovi Homičenkovi. Spôsob, akým viedla konanie, je jednoznačným porušením trestného poriadku. Podporovala používanie dôkazov a svedectiev proti obvineným, ktoré s nimi nesúviseli.

                  10.

                  Barouski, Aľaksandr Henadzevič
                  Borovski, Aleksandr Gennadzevič

                  Бароўскi Аляксандр Генадзевiч

                  Боровский Александр Геннадиевич

                  Prokurátor Okťabrskeho (Kastričnitskeho) obvodného súdu v Minsku. Viedol konanie voči Pavlovi Vinogradovovi, Dmitrijovi Drozdovi, Alesovi Kirkevičovi, Vladimirovi Homičenkovi. Ním predložená obžaloba je jednoznačne a bezprostredne politicky motivovaná a je jednoznačným porušením trestného poriadku. Je založená na nesprávnej klasifikácii udalostí z 19. decembra 2010 a nie je podložená dôkazmi, či už vecnými alebo výpoveďami svedkov.

                  11.

                  Simanouskij, Dmitrij Valerevič
                  Simanovskij, Dmitrij Valerievič

                  Сiманоўскi Дмiтрый Валер'евiч

                  Симановский Дмитрий Валериевич

                  Prokurátor Pervomajskeho obvodného súdu v Minsku. Viedol konanie proti Dmitrijovi Bondarenkovi. Ním predložená obžaloba je jednoznačne a bezprostredne politicky motivovaná a je jednoznačným porušením trestného poriadku. Je založená na nesprávnej klasifikácii udalostí z 19. decembra 2010 a nie je podložená dôkazmi, či už vecnými alebo výpoveďami svedkov.

                  12.

                  Brysina, Žanna
                  Brysina, Žanna
                  (Brisina, Žanna)

                  Брысiна Жанна

                  Брысина Жанна / Брисина Жанна

                  Sudkyňa Zavodskeho obvodného súdu v Minsku, ktorá viedla konanie voči významným predstaviteľom občianskej spoločnosti Irine Chalipovej, Sergejovi Marcelevovi, Pavlovi Severinecovi. Spôsob, akým viedla konanie, je jednoznačným porušením trestného poriadku. Podporovala používanie dôkazov a svedectiev proti obvineným, ktoré s nimi nesúviseli.

                  13.

                  Žukovskij, Sergej Konstantinovič

                  Жукоўскi Сяргей Канстанцiнавiч

                  Жуковский, Сергей Константинович

                  Prokurátor Zavodskeho obvodného súdu v Minsku, ktorý viedol konanie voči významným predstaviteľom občianskej spoločnosti Irine Chalipovej, Sergejovi Marcelevovi, Pavlovi Severinecovi. Ním predložená obžaloba je jednoznačne a bezprostredne politicky motivovaná a je jednoznačným porušením trestného poriadku. Je založená na nesprávnej klasifikácii udalostí z 19. decembra 2010 a nie je podložená dôkazmi, či už vecnými alebo výpoveďami svedkov.